4 Fehler, die deinen Muskelaufbau behindern! | Muskelaufbau | PowerFood Magazin | powerfood.ch - the leader in sport nutrition Rus in vrede Stefan van Wyk - ProAgri
ProAgri groet ‘n vriend en kollega
by Annemarie Bremner 20th June 2018, 11:43 am 3.5k Views 2 Comments
Dit is met leedwese dat ProAgri moet aankondig dat Stefan van Wyk, ons hoofbemarker, jarelange vennoot, kollega en vriend gisteraand in sy slaap op ‘n plaas in die Oos-Kaap oorlede is.
Stefan laat sy vrou, Eurika, ‘n seun en vier dogters agter. Hy was 58 jaar oud. Ons dra ons innige simpatie aan die familie oor.
Stefan se dood laat ‘n groot gaping in ons harte en werksaamhede. Hy was wyd bekend in die hele landbougemeenskap en het ‘n langstaande verhouding met die top landboumaatskappye gehad, wat ProAgri as mediavennoot dra. Ons glo ons sal ook in die toekoms op die grondslag kan voortbou.
Sy rol as kenner en keurder van ‘n verskeidenheid beesrasse gaan ook ‘n groot leemte in die telersgenootskappe laat.
By ProAgri sal ons hom onthou as ‘n gelowige, beginselvaste mens, iemand wat hard gewerk het, diep omgegee het vir ProAgri, mense met respek hanteer het en altyd professioneel was. ‘n Staatmaker en ‘n vriend…
Die roudiens vind plaas op Sondag 24 Junie om 10 uur vanuit die Sevendedag Adventiste kerk in Bloemfontein.
Uitgereik deur: George Grobler, besturende direkteur, ProAgri Annemarie Bremner, besturende redakteur, ProAgri
Previous article ELB Equipment wys tawwe toerusting by NAMPO
Next article Agri SA is verlig dat inflasie verlangsaam
Wally van Wyk says:
20th June 2018 at 1:37 pm
Rus in vrede my ou broer! Ek sal jou baie mis! Dit was altyd lekker om by jou te kuier en met jou te gesels. Ons sal mekaar weer sien by Jesus se wederkoms….
20th June 2018 at 3:15 pm
Jammer om van dit te hoor. RIP Stefan